இலவச சேலையும் இல்லாது போய்விடுமோ

இலவச சேலையும் இல்லாது போய்விடுமோ சாந்தி என்றெண்ணி மிருகமாய் மாறிய என்மக்கள் ! கவனக்குறைவால் தடுமாறிய உன்னை ! முகம் முதுகு மார்பு வயிற்றில் மிதித்து ! உயிர் உடைத்தனர்... ! சேலை வாங்க போன ஆத்தா ! செத்துப்போனாள் எனச்சொல்ல ! வெட்க்கமாகத்தான் இருக்கிறது... ! நெருப்பில் உன்னுடல் எரிந்திருக்கையில் -உன்னை ! மிதித்து வதைத்த கால்களுக்குச் சொந்தக்கார கண்கள்சில ! நீரில் நனைந்திருக்கும்... ! இதோ ! எவரோ எறிந்துசென்ற சேலை ! இதயமாய் கனக்கிறது என் கைகளில் ! ...ச்ச்ச்ச்சீய்ய்ய்ய்ய்ய்.. உன் மரணத்திற்கு பாதைவிரித்த ! சேலையொன்றும் எனக்கு தேவையில்லை-எனவே ! எறிகிறேன் சேலையை...எரியும் உன் பிணத்தின் மேலே... ! ஒரு வேளை.. ! சேலையில் பற்றிக்கொண்ட ! நெருப்பின் ஜுவாலையில் ! இந்தியா ஒளிரக்கூடும்... ! இன்னும் பிரகாசமாய்...! ! -சாந்தி மனோகரன்